
U kakvom je pložaju čovjek koji je izostavio ***[post](https://pitajucene.com/search/post/questions/ "Pretraži pitanja o postu")*** mjeseca ***[ramazana](https://pitajucene.com/search/ramaza/questions/ "Pretraži pitanja o ramazanu")*** kako bi radio i prehranio svoju porodicu?


* 
* 
* 
* 
* 
* 
* 

 
U kakvom je pložaju čovjek koji je izostavio post mjeseca ramazana kako bi radio i prehranio svoju porodicu?

Ako je čovjek tako postupio misleći da mu je to dozvoljeno kao što je bolesniku dozvoljeno izostaviti ***[post](https://pitajucene.com/search/post/questions/ "Pretraži pitanja o postu")***, to jest ako je posegnuo za analogijom, napostit će mjesec ***[ramazan](https://pitajucene.com/search/ramaza/questions/ "Pretraži pitanja o ramazanu")*** ako je živ; ako je već umro, neko njegov napostit će taj mjesec pred njegovu dušu; ukoliko njegov skrbnik ne može postiti, nahranit će za svaki dan ***[ramazana](https://pitajucene.com/search/ramaza/questions/ "Pretraži pitanja o ramazanu")*** jednog siromaha. No, ukoliko je izostavio post u mjesecu ramazanu namjerno, a ne uslijed pogrešnog tumačenja, tad, prema mišljenju koje je preovladavajuće, neće napostiti mjesec ramazan, tim prije jer nije ispravan ibadet koji se namjerno odloži toliko da istekne njegovo vrijeme. U tom će slučaju činiti što više dobrih djela, obavljat će mnogo dobrovoljnih namaza i tražit će oprost od Gospodara. Dokaz za ovu konstataciju jest ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem stoji da je Resulullah, sallallahu alejhi ve sellem, rekao: “Odbija se sve ono što neko uvede u islam” (el-Buhari, 2697, i Muslim, 1718). Kao što se ibadet ne može obaviti prije nastupanja njegova vremena, ne može se obaviti ni nakon isteka njegova vremena. A ukoliko čovjek neki ibadet izostavi iz opravdanog razloga, kao, naprimjer, iz zaborava ili neznanja, obavit će ga kad se sjeti, na osnovi hadisa: “Onaj ko prespava ***[namaz](https://pitajucene.com/search/Namaz/questions/ "Pretraži pitanja o namazu")*** ili ga zaboravi klanjat će taj namaz kad se sjeti, i to je jedini iskup za to” (Muslim, 314). Ovdje smo kao valjano opravdanje naveli i neznanje, a o njemu bi trebalo detaljno govoriti jer ono u nekim situacijama nije valjano opravdanje, no ovo nije pogodna prilika za to.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


